lipu tenpo 


nanpa kulupu 


o kama pona lon 
lipu tenpo! tenpo ni 
la mi mute li toki e 

tenpo kulupu lon 

ma tomo Win pi 
tenpo seli pini. jan 
pi toki pona li 
kulupu la ni li pona 
tawa mi! kin la sina 
ken lukin e toki 
pilin tawa lipu ku 
lon lipu tenpo ni. 
ona li pilin e ni: lipu 
ku li ike lili. lipu ku 

li pona ala pona 

tawa sina? tenpo 
ale la mi wile e ni: 

lipu tenpo li pona 
tawa sina! 


-jan Sonatan 

tenpo kulupu pi ma tomo Win 


musi pi soweli ike 

sina pi toki pona o kama kulupu 
toki pona 

nasin ku li pona taso ala 
sona 

tenpo pi jaki Kolona li pini ala pini? 
telo suli suli 

sona pi ijo lili a 

kulupu esun Patakonija 

ma 

tawa pi poki monsi pi ma Asija nan- 
pa luka tu tu: ma Nepali 

toki 

telo oko li ken ante e pilin 
musi 

kala mi 

pona monsuta 

sitelen esun 

musi mute 

seme li mi? 

jan Osimanta 

kijetesantakalu o! 

alasa nimi: ma Apika 


jan pali 


tenpo kulupu pi ma 
tomo Win 
tan jan Sonatan 


jan Ke Tami li jan suli pi toki pona. ten- 
po mute la ona li pali e toki e sitelen e 
kalama tawa toki pona. kin la ona li pali 
e sitelen e toki pi lipu tenpo li lawa e 
lipu Wesi pi toki pona. tenpo sike ni la 
ona li kama pilin e ni: "mi wile kulupu 
lon poka pi jan ante pi toki pona". ona 
li sona e ni: ma tomo Win la tomo sona 
pi toki Epelanto li lon. kin la ma tomo ni 
li lon insa pi ma Elopa. ni la jan Ke Tami 
li toki e ni tawa jan pi toki pona: "sina 
wile e ni la jan pi ma Elopa o kulupu lon 
poka mi lon ma tomo Win." jan mute li 
lukin e toki ni li pilin pona tawa kulupu. 
ni la tenpo kulupu li kama lon. 


mi kin li pilin pona tawa tenpo kulupu. 
ni la mi tawa ma tomo Win li wile ku- 
lupu lon poka pi jan pi toki pona. tenpo 
kulupu li jo e tenpo suno luka tu. taso 
jan mute li kama lon tenpo suno nanpa 
luka li tawa lon tenpo suno nanpa luka 
tu. mi kama lon tenpo pimeja pi ten- 
po suno nanpa tu tu. mi tawa kepeken 
tomo tawa kon. 


jan Peja li pali e lipu linluwi“ pi lipu ten- 
po. ona litan ma Netelan li tawa kepek- 
en tomo tawa kon ante lon tenpo sama. 
ni la mi tu li lon ma pi tomo tawa kon 
lon ma tomo Win la mi kulupu. mi kama 
sona e ni: jan Peja li pona mute li musi 
tawa mi. mi tu li wile tawa tomo wan 
lon ma tomo Win tan ni: mi ken lape lon 
ona. jan Ke Tami kin li lon tomo ni. 


ni la jan Peja en mi li alasa e tomo tawa 
linja. mi lon ona la mi tu li toki li musi 
li pilin pona a. taso tenpo wan la mi 
kama sona e ni: mi tawa lon nasin ike. 
mi weka tan tomo lape mi. mi tu li weka 
tan tomo tawa linja li wile tawa kepek- 
en tomo tawa linja pi nasin pona. tenpo 


1 ilo mute li toki tawa ilo mute la ni li linluwi. 


pimeja li lon. tomo tawa mute ala li lon. 
jan mute ala li lon. taso mi pona. tenpo 
pimeja ni la tomo tawa linja wan kin 
li kama li tawa e mi. ni la tenpo kama 
mute la mi tu li kama pona lon tomo 
lape li lukin e jan Ke Tami. mi ale li pilin 
lape mute li open lape kepeken tenpo 
lili. ale li pona. 


tenpo suno nanpa luka li kama! mi jan 
tu wan lon tenpo ni. mi ale li tawa tomo 
pi ilo sitelen. mi sitelen e lipu tenpo e 
lipu ante pona. ni la mi tawa ma kasi. 
jan Pelanton en jan Peton li kama. ona 
li tan ma Mewika. ona tu kin li pona li 
musi tawa mi. mi ale li kepeken e lipu 
sitelen li toki e ni. ona li toki musi li toki 
pona. tenpo ni la jan ante kin li kama. 
jan Luna en jan Pulo en jan Simo en jan 
Masije en jan Jakopo li kama. ona ale li 
pona tawa mi. 


jan mute li lon la jan Ke Tami li toki tawa 
jan ale mi. ona li pali e supa lili mute pi 
kasi kiwen. nimi wan pi toki pona li lon 
supa kasi ale. sinpin wan la ona li sitel- 
en kepeken sitelen Lasina. sinpin ante 
la ona li sitelen kepeken sitelen pona. 
supa kasi ale li jo e nimi ante. jan Ke 
Tami li pana e supa kasi wan tawa jan 
ale. mi mute li pilin pona mute tawa jan 
Ke Tami tan ni. supa kasi lili mi li toki e 
ni: "suwi". 


tenpo ni la mi jan mute. ni li pona a. jan 
Ke Tami li toki e ni tawa mi mute: "mi o 
musi!" ona li wile musi e musi pi sowe- 
li ike?. mi mute li musi mute e ni li pil- 
in pona a. mi pini la mi ale li pilin pona 
kin tan ni: jan Ke Tami li jo e palisa kule 
mute. palisa kule la mi mute li sitelen 
lon nasin anpa. mi sitelen e ijo suwi 
pona mute pi toki pona. jan Ke Tami li 
sitelen e kijetesantakalu pona kin lon 
nasin. sina kama sona e ni: mi mute li 


2 sina ken lukin e musi pi soweli ike 
lon toki kama pi lipu tenpo ni. 

musi pona lon tenpo sunoni. 


tenpo suno kama li tenpo suno nanpa 
luka wan. ona la mi mute li kulupu kin. 
taso jan sin tu wan li kama kin. jan Lilin 
en jan Molisi en jan Wepo li kama. ten- 
po sunoni li tenpo suno suli tan ni: ona 
li tenpo suno pi toki pona. tenpo suno ni 
la toki pona li sike e suno pi nanpa mute 
wan. jan mute li pali e ijo pi toki pona 
lon kulupu Ma Pona Pi Toki Pona tan ni. 
mi mute kin li jo e ilo sona. ni la jan Ke 
Tami li toki tawa jan mute pi kulupu ni. 
ona li toki e ijo pi tenpo kulupu ni. taso 
telo li open kama tan sewi. tenpo kama 
lili la mi pini e toki li tawa tomo sona pi 
toki Epelanto. 


tomo sona la jan sona wan li kama li 
toki e tenpo pini pi toki Epelanto tawa 
mi mute. ona li sona pona. mi mute li 
toki kin e toki pona tan ni: pali open 
ona li sama. kin la mi mute li pana e lipu 
tenpo tawa tomo sona ni. ona li pilin 
pona li wile awen jo e lipu tenpo. ten- 
po pimeja la mi mute li tawa telo nasin 
Tona li moku e telo li musi mute. tenpo 
ni lajan Ke Tami li pana e sona pi sitelen 
musi tawa mi. mi kama sona e ni: tenpo 
pini la mi lukin e sitelen musi lon lipu 
Wesi. ona li pona lukin tawa mi. ni la mi 
wile sona e kon ona. jan Ke Tami li pana 
pona e sona ona tawa mi. mi pilin pona 
tan ni li sitelen kin e sitelen musi lon na- 
sin anpa. 


tenpo suno kama li tenpo suno nanpa 


luka tu. ona li tenpo suno pini pi tenpo 
kulupu lon ma tomo Win. jan mute li 
tawa weka lon tenpo ni. taso mi ante li 
pali kin e ijo lon kulupu. kin la jan Owen 
li kama kulupu mi lon tenpo ni. mi tawa 
tomo sona pi ilo tenpo tan ni: ona li wile 
e mani ala. tomo sona ni li jo e lipu. ona 
la jan li lukin e ilo tenpo lon tomo ni la 
ona li ken sitelen e nimi ona e ijo pona 
lon lipu. mi mute li pali e ijo musi pona. 
mi sitelen e nimi mi kepeken sitelen 
pona li sitelen e toki kepeken toki pona 
a. 


jan Ke Tami li tawa kin la jan Pulo li lawa 
emi mute tan ni: ona litan ma tomo Win 
li sona pona e ona. ni la mi mute li tawa 
ma kasi li pali e musi lipu li toki mute. 
tenpo pimeja la mi ale li tawa tomo lili 
pi kalama musi li kute e kalama musi pi 
jan tu. jan wan li kalama pona kepeken 
ilo kalama pi linja luka wan. jan ante li 
kalama uta pona li mu pona kin. kalama 
musi ni li pona mute tawa mi. 


tenpo open pi tenpo suno kama la mi 
kin li tawa weka. tenpo kulupu ni la 
mi kama sona e jan pona mute tan ma 
ante mute. mi ale li toki lili e toki Inli e 
toki Tosi e toki Kanse e toki Epelanto 
lon tenpo kulupu. mi mute li toki mute 
mute e toki pona taso. ni li suli mute 
tawa mi li pana e pilin sewi. jan Ke Tami 
li pali e tenpo kulupu li lawa e ijo ona. 
pona o tawa jan Ke Tami! pini la mi wile 
toki e ijo wan ni tawa jan ale pi toki 
pona: "o kulupu! o kulupu kin." 


musi pi 
soweli ike 
tan jan Jakopo 


jan mute li lon la, jan li wile musi la, jan li 
ken musi pi soweli ike. musi la, jan li ku- 
lupu pi ma tomo lili. taso, ale li pona ala. 
tenpo pimeja la, jan tu li kama soweli 
ike. soweli ike li wile moli li wile moku 
e jan. ona li moli e jan wan lon tenpo pi- 
meja ale. tenpo suno la, kulupu li toki e 
ni: jan seme li soweli ike? mi wile moli e 
ona! suno li pini la, kulupu li moli e jan 
wan. ken la, ona li soweli ike. ante la... 
pakala! sina wile ala wile sona e nasin 
musi? mi pana e sona. 


jan wan li jan musi lawa. ona li pali e 
seme? mi toki lon tenpo kama. jan ante 
li lon kulupu. kulupu la, jan ale li kama 
jo e lipu jan wan. lipu jan li toki e ni: sina 
soweli ike, anu jan taso, anu jan wawa. 
lipu jan ni li ken: 


e jan: sina jan taso. tenpo pimeja la, 
sina lape. tenpo suno la, sina toki. 


e soweli ike: tenpo pimeja la, sina en 
soweli ike ante li moli e jan wan. 


e jan lukin: tenpo pimeja ale la, sina 
ken lukin e jan wan. jan musi lawa 
li toki e ni tawa sina: jan ni li pona 
ala pona? 


e jan sewi olin: open musi la, sina 
lukin e jan tu. ona tu li kama jan 
olin. jan wan li moli la, jan ante kin 
li moli. 


e jan alasa: sina jo e ilo utala. sina 
moli la, sina ken moli e jan wan 
ante. 


e jan pi wawa nasa: sina jo e telo 
wawa tu. jan li moli tan soweli ike 


la, sina ken pana e telo wawa pona. 


sina pana la, ona li moli ala. ante la, sina 
ken pana e telo wawa moli tawa jan 
wan. sina ken pana e telo pona tawa 
ona. sina jo e telo pona wan taso e telo 
moli wan taso. 


e jan lili: soweli li alasa la, sina ken 
open lukin. taso, sina wile ala e ni: 
soweli li lukin e lukin open sina! 


jan musi lawa li lawa e tenpo musi. musi 
li tawa sama ni. open la jan lawa li toki 
e ni: 


"kulupu li lape!" ona li pini e lukin 
ona. 


"jan sewi olin li kama." jan sewi olin 
li open lukin. ona li lukin e jan tu. 
jan lawa li luka e jan tu. ona li kama 
jan olin. jan sewi olin li pini lukin. 


"jan olin li kama." jan olin li open e 
lukin li lukin e jan olin ante. ona li 
pini la, sike musi li ken open. 


"jan lukin li kama." jan lukin li lukin 
e jan wan. jan lawa li weka e len tan 
lipu jan ona. jan lukin li lukin la, jan 
lawa li len sin e ona. jan lukin li pini 
lukin. 


"soweli ike li alasa." soweli ike li 
open lukin. ona li toki kepeken ka- 
lama ala e jan pi wile moli. jan lili 
kin li ken lukin. soweli li pini lukin. 


"jan pi wawa nasa li kama." jan lawa 
li toki e ni tawa jan pi wawa nasa: 
jan seme li moli? jan pi wawa nasa li 
wile ala wile awen e ona? jan pi 
wawa nasa li wile ala wile moli e jan 
wan? 


sina pi toki pona 
o kama kulupu 
tan jan Ke Tami 


tenpo pini la ike li kama. ma ale la 
ike Kolona li ken jaki e sijelo pi mi 
ale. ni la mi awen lon tomo. mi tawa 
ala kulupu suli. mi kama ala lon poka 
pi jan mute. tenpo tomo la mi lukine 
musi mute. mi toki tawa kulupu ke- 
peken ilo. kin la mi kama sona toki 
pona. ijo musi mute li pona e tenpo 
mi. toki pona li pona mute e tenpo 
mi. toki pona en kulupu pi toki pona 
li awen pona tawa mi. 


ni la jan mute li toki: “tenpo tomo li 
pini la mi wile tawa ma ante. mi wile 
lukin e ma tomo suli e musi pi tenpo 
pini e utala musi nasa.” taso mi toki 

"suno li kama. kulupu li open lukin, 
taso jan ni li moli." kulupu li toki. 
ken la, jan ni anu jan ante li soweli 
ike. jan lukin en jan lili li ken pana e 
sona ona. taso, ona o awen lukin. 
soweli ike li sona e jan lili anu jan 
lukin la, ona li moli e ona lon tenpo 
pimeja kama. suno li pini la, jan ale 
li luka tawa jan ike. jan wan pi luka 
mute o moli. ona li weka e len tan 
lipu jan ona. tenpo pimeja li kama. 
kulupu li lape sin. 


soweli ike ale li moli la, musi li pini. pona 
li tawa kulupu. taso, soweli ike li moli e 
jan ale la, musi li pini. pona li tawa 
soweli ike. ken la, jan olin li awen. jan 
ante ale li moli. ni la, pona tawa jan olin. 


ni ala. nasin pi pilin mi la mi wile ala 
tawa ma mute. ma mi en ma tomo 
mi en tomo mi li pona mute tawa 
mi. taso toki en musi en kulupu a li 
pona kin. ni la mi kama toki insa: “a, 
mi wan li wile ala tawa ma ante. taso 
mi lon kulupu la, mi ken wile tawa. 
kulupu la, mi wile tawa ma seme?” 


mi kama lukin e nasa pona. nasa ni 
li wawa e pilin mi: tomo wan li awen 
e sona pi toki mute. suli la, tomo ni 
pi sona awen li awen e sona pi toki 
Epelanto. taso ona li awen e sona 
pi toki sin ante kin. ona li jo e lipu pi 
toki pona. 


tan ni la, mi wile sona: mi en seme 
li wile tawa tomo sona ni? seme li 


wile lon poka mi? seme li wile kama 
kulupu a? jan mute li kama wile ni! 
kulupu lili ni pi toki pona li tawa 
ma tomo Win lon ma Esalasi, li toki 
pona mute, li musi kepeken toki 
pona, li moku pona, li kama sona e 
ijo sin e tenpo pini pi ma tomo. a, 
toki pona li kama e pilin pona mi. 
taso tenpo kulupu pi toki pona li na- 
mako suli e pilin pona mi. 


mi wile e sama tawa sina ale. sina 
pilin pona tan kulupu tan toki pona 
la o kama lon poka pi sina ante. mi 
toki pona mute kepeken ilo. ni li 
pona. taso pilin la toki pi ilo ala li 
pona mute. 


a, taso ken la sina sona ala e nasin 
pona tawa kama pi tenpo kulupu? 
seme pi toki pona li lon ma sina? 
seme li wile tawa poka sina? sina 
sona ala eni ale la, sina sama mi! o 


toki e sona ala sina tawa kulupu suli 
pi toki pona. o pana e lipu tawa ku- 
lupu. kulupu li ken pana e sona tawa 
lipu: seme li wile tawa ma tomo suli 
seme lon tenpo seme? ni la sina a 
open e nasin kulupu. 


sina ken ala tawa kulupu la, kulupu 
li ken ala tawa sina la, seme li ken? 
sina pilin ala pona lon kulupu la, ken 
ante seme li lon? mi sona e nasin tu 
tawa pilin kulupu. 


nanpa wan la, sina ken awen kepek- 
en ilo. sina ken tawa musi ilo Wija- 
sa (VR Chat). ona la, sina ken tawa 
ma pi lon ala. sina ken lukin e sijelo 
pi lon ala. sina kepeken sijelo pi lon 
ala. taso sina toki kepeken kalama 
lon. sina kute kin e kalama lon. 


nanpa tu la, sina ken sitelen kepek- 
en ala ilo suno. sina pana e pimeja 
telo tawa lipu walo la sina ken sitel- 
en e toki kepeken ilo sitelen palisa 
taso. pali ni li pini la sina ken pana 
e lipu tawa tomo ante anu ma tomo 
ante anu ma weka ante. lipu tawa 
li kama lon tomo ante pi toki pona 
la, lipu tawa sin li ken tan tomo ni 
tawa tomo sina. mi kin li wile ni. tan 
wile mi ni la, mi toki e wile mi tawa 
kulupu suli pi toki pona. tenpo mun 
kama la, mi pana e lipu tawa a. 


nasin ku li pona taso ala 
tan jan pi wile nimi ala 


open, lao sona eni:tokini li pilin mi 
taso. toki ni li sona pi jan ale ala li pi- 
lin pi jan ale ala. taso, toki ni li suli 
tawa mi. ni, la mi pana e ona tawa 
sina mute. 


ken, la sina pilin ike tawa toki ni. ni li 
pona tawami. 


ken, la sina pilin pona tawa toki ni. 
ni li pona tawa mi. 


ken, la toki ni li suli ala tawa sina. ni 
li pona kin. 


jan ale li kepeken ala e nasin sama 
mi. taso, nasin mute li ken pona 
tawa kepeken. ni, la mi pana e toki 
ni. mi open. 


tan seme, la mi pilin e ni tawa nasin 
ku? mi pilin e ni tan ni: ike lili pi lipu 
ku li ken ike tawa toki pona. ike ni li 
ike ala e lipu ku ale. taso, toki pi ike 
ni li suli tawa sona. jan li kama sona 
e ike, la pona pi lipu ku li ken tawa 
jan kin. ni, la mi pana e nasin ni. 


nanpa wan, la mute, la nimi ku suli 


en nimi ku lili li nimi ilo ala. (mi toki 
taso e nimi ku pi pu ala). nimi ku pi 
nanpa lili li ilo. nimi “tonsi” li nimi ilo. 


nimi “monsuta” li nimi ilo kin. taso, 
nimi ante mute li ilo ala. nimi “n” en 
nimi “wa” li kepeken e kon pi nimi 
“a. nimi tu li kepeken e kon sama, 
la ni li ike lili tawa kon pona pi toki 


pona. jan li kepeken e nimi “kokosi- 

la” lon tenpo ni taso: jan li toki pona 
ala lon tomo pi toki pona taso, la jan 
li ken toki e ni: “o kokosila ala.” taso, 
nimi “o kokosila ala” en nimi “o toki 
pona taso” li kepeken e kalama pi 
tenpo sama. (jan pi mute suli ala li 
kepeken e nimi “kokosila,” taso jan 
li awen kepeken e ona lon tenpo ni. 
nimi “kokosila” li nimi musi ala tawa 
jan ni). nimi “isipin” li sama nimi “pi- 
lin” anu nimi “sona. nimi “meso” 
li sama nimi “insa.” mute, la nimi 
“meso” li weka, la kon pi linja nimi 
li awen sama. nimi “meso” li nimi ilo 
ala tan ni. 


kin, la nimi ku mute li musi taso. 
musi li ken pona, taso nimi musi li 
musi lon tenpo ale ala. a, musi li ken 


pini. ni li sona suli. nimi musi pi lipu 
ku li nimi “epiku” li nimi “samu” li 
nimi “Pingo” li nimi “yupekosi.” ken, 
la sina toki e ni: “nimi musi li musi 
tawa mi. o ike ala tawa ona.” ken, la 
sina toki e ni: “jan pi mute ala li ke- 
peken e nimi musi. ni, la nimi musi 
li suli ala.” toki sina, la mi pilin e ni: 
toki sina o kama lon. mi wile e ni: 
jan li kepeken ala e nimi musi lon 
tenpo pi musi ala. taso, nimi musi li 
ken kama sama nimi pi musi ala. jan 
sin mute pi toki pona li kama sona e 
nimi musi li kepeken e nimi ni tawa 
musi ala. 


nanpa tu, la lipu ku li alasa e nimi 
namako e sona ona kepeken nasin 
nasa. nasin pi lipu ku li ni: jan wan 
taso li pana e nimi wan tawa wile 
sona pi lipu ku, la nimi ni li ku lili. na- 
sin ni, la nimi “ete” li lon lipu ku. jan 
ala li kepeken e nimi ni. nimi “ete” li 
suli ala, taso ona li lon lipu ku. ni li 
pona ala. mi kama sona e ni: jan wan 
li pana e nimi “ete” tawa lipu ku tan 
musi ona. taso, ken, la jan li kepeken 
e nimi “ete” tan lipu ku. nimi “ete” li 
sama nimi “kiwen.” ni li pona ala kin. 
ike, la lipu ku li wawa e nimi ku. 


kin, la lipu ku li lon e nimi ku mute. o 
sona e ni: pini, la nimi ku mute li lon 
ala. lipu ku li lon e nimi sin ni tan ni: 
jan li pali e nimi ni tawa lipu ku. lipu 
ku en wile sona pi lipu ku li lon ala, la 
nimi kuni li lon ala kin. nimi ni li nimi 
“loka” li nimi “kalamARR” li nimi 
ante kin. lipu o lon ala e nimi lon lipu 
sama. taso, nasin ni li lon lipu ku. 


nanpa tu wan, la jan pi nanpa lili li 
pana e pilin ona tawa lipu ku. jan 
mute li lon kulupu pi toki pona. taso, 
mute suli, la jan mute luka luka luka 
tu tu (39) li pana e pilin ona tawa 
wile sona pi lipu ku. jan ni taso li 
lon e nasin ku. ni li ike tan seme? o 
sona e ni: jan pi mute mute li sonae 
toki pona li kepeken e toki pona. jan 
mute luka luka luka luka tu tu (39) li 
nanpa lili. nanpa ni li ken ala pana e 
pilin sama jan ale. 


nanpa tu tu, la nasin ku li nasin ala pi 
kulupu ale pi toki pona. kulupu wan 
taso li pana e pilin ona tawa wile 
sona pi lipu ku. kulupu ni li “ma pona 
pi toki pona” lon ilo Siko. mi lon ku- 
lupu ni. kulupu ni li pona. taso, kulu- 
pu ante li lon. ni li lon lipu Pepu li lon 
lipu Wesi li lon ilo Telekan li lon lipu 
ante. kin, la kulupu “ma pona pi toki 
pona” li kulupu suli taso ala. kulupu 
suli ante li lon. pilin pi kulupu ante 
li lon ala lipu ku. kulupu wan taso li 
lon wile sona pi lipu ku, la nasin wan 
taso li lon lipu ku. ni li ike kin. toki 
pona o sewi ala nasin wan taso. na- 
sin mute li pona. 


nanpa luka, la tenpo ni, la nasin ku 
li wawa e nimi pi mute lili li ante e 
nasin pi jan pi mute lili. mi sona e 
ni: nimi pu li awen nanpa wan. taso, 
pilin pi kulupu wan tawa nimi ku li 
wawa e nimi lon kulupu ale. wile 
sona tan u/AcipenserSturio li pana 
e sona ni lon lipu Wesi. tenpo sike 
2020 en tenpo sike 2022, la kepek- 
en pi nimi “epiku” pi nimi “jasima” 
pi nimi “lanpan” pi nimi “misikeke” 

pi nimi “soko” li kama wawa li kama 
suli. nimi ale ni li ku suli. kin, la wile 
sona tan u/AcipenserSturio, la nimi 
pi ku suli ala li tawa kepeken pi mute 
lili. nimi ku suli pi tu taso li tawa ke- 
peken pi mute lili. ni li nimi “oko” li 
nimi “kin.” 


ni, la jan sin pi toki pona li kama 
sona e nimi ku li pilin pona mute 
tawa nimi ni. jan pi mute mute li 
kama pana e sona pi nimi ku suli. ni 
li sama sike. nimi li kama suli tawa 
jan, la ona li ku suli. ona li ku suli, la 
ona li kama suli mute tawa jan. ni 
li pona ala tawa mi. jan sin pi toki 
pona o kama sona e nimi suli taso 
lon tenpo nanpa wan. tenpo mute, 
la lipu ku li pana ala e ni. 


nimi o kama suli ala tan lipu taso. 
nimi o kama suli tan pona ona tan 
kon ona tan ilo ona. nimi li ku suli, 
la nimi li sama ala kepeken pi jan 
ale. ni li pana taso e nasin pi jan pi 
mute lili lon lipu ku. jan ale li kepek- 
en ala nimi sama kin. nasin mute pi 
toki pona li pona. sona mute pi toki 
pona li pona. lipu ala o lawa e toki 
jan e nasin jan e pilin jan. nasin o 
kama tan pona taso. 


ijo pi pona ala li lon lipu ku. taso, 
lipu ku li ike taso ala. nimi ku suli li 
ike taso ala. lipu ku li pana e sona 
ni: kulupu pi toki pona li kama suli 
li kama ante. nimi pi kulupu pi toki 
pona li kama suli li kama ante kin. 
kin, la lipu ku li pana e ante toki ken 
pi mute mute tawa jan sin pi toki 
pona, tawa jan musi pi toki pona. ni 

lisama nasin ante mute pi toki pona. 
ni li pona. pini, la lipu ku li anpa e 
wile lawa pi toki jan. lipu ku en nasin 
ku li suli e nasin pona mute. nasin 
toki pona li mute. nasin ku li sona e 
ni, li pana e sonani.ni, la o ku! taso, 
o ku pona taso. o kepeken ala e ku 
tawa nasin ni: jan li wile ante e toki 
pi jan ante. o kepeken ala e ku tawa 
nasin ni: jan li wile pakala e nasin pi 
sin ala e pali pi sin ala. ante li kama li 
awen kama. jan pi toki pona o sona 
e nasin pi tenpo ni e nasin pi tenpo 
pini e nasin pi tenpo kama. nasin 
mute li lon o lon. o poki ala e nasin 
pi toki pona. 


pona tawa sina ale. 


NAL 


tenpo pi jaki Kolona li pini 
ala pini 
tan jan Alonola 


tenpo sike tu wan la, jaki Kolona li lon. 
open la, mi mutelisonalili e jaki ni. tem- 
po kama la, mi mute li awen lon tomo. 


tenpo lete la, moli mute li lon. tenpo seli 
la, moli lili li lon. jan mute li moli tan jaki 
Kolona. taso tenpo ni la, tenpo Kolona li 
pini, anu seme? 


tenpo pi pini lili la, mi pilin e ni: jaki 
Kolona li ike lili, tenpo Kolona li pini. mi 
jo ala e len uta, mi tawa musi, mi moku 
e telo nasa lon poka pi jan mute. ike la, 
ni la, mi pakala tan jaki Kolona. 


tenpo tu wan la, jan pi pona sijelo li 
pana e telo pi pona sijelo tan jaki Kolo- 
na tawa mi. mi pilin e ni: mi ken ala pa- 
kala (mute) kepeken telo pi pona sijelo. 
taso mi pakala mute: mi jan lili, li jan pi 
sijelo pona. mi suli mute ala, li lili mute 
ala. taso jaki Kolona li pakala mute e mi. 


telo suli suli 
tan jan Alonola 


telo suli luka li lon. telo ni li telo suli 
suli (anu telo suli Pasipi), li telo suli 
Alansi, li telo suli Palata, li telo suli 
Asika, li telo suli Antasika. telo suli 
ale la, telo suli Pasipi li suli a. ni la, mi 
panae nimi “toki suli suli” tawa ona. 


telo suli suli li jo e nimi mute. toki 
Elopa mute la, nimi ona li telo suli 
Pasipi. nimi Pasipi li nimi tan toki 
Lasina. kon ona li “pi utala/pakala 


sona 


mi seli mute, li pilin ike mute tan ona. 


ni la, mi pilin e ni: jaki Kolona li ike suli. 
tenpo pi jaki Kolona li pini ala. taso mi 
moli ala. jan ale ala li moli. tenpo kama 
la, jaki Kolona li sama jaki ante ale. ni la, 
mi awen lon tomo mi, li kama pona tan 
jaki Kolona. 


ala”. nimi ante li sama “telo suli”, li 
sama “telo pi tawa lili/ala”. toki ni la, 
mi kepeken e nimi telo suli suli tan 
ni: toki mute tan ma Asija la, jan li 
kepeken ala e nimi Pasipi: toki Nijon 
- ATE (Taiheiyò), toki Sonko - X 
SE; (Täipingyäng), toki Wije - Thai 
Binh Duong. ma ale ni li poka e telo 
suli suli. 


ma Asija en ma Amelika en ma Os- 
elija en ma Antasika la, telo suli suli 
li lon poka. taso ma lili mute mute 
(25,000) Ii lon telo suli suli. 


sona pi ijo lili a 
tan jan Kekan San 


sina suli. sina lukin e ijo la, ijo li wan 
tawa lukin. sina wan tawa lukin! taso, o 
sona: ijo mute mute li lon insa ijo, li lon 
insa sina! lon la, ijo ale li jo e ijo mute 
lon insa ona. ijo wan taso li suli ala li pali 
lili a. sina ken ala lukin e ijo lili. taso, sina 
ken lukin e ijo suli. sina lukin e ijo lili tan 
ni. ijo lili li kama kulupu li kama wan la 
sina en ijo suli li kama lon! 


sona ni la suli tu li lon: lukin la ijo lili li 
ken seme? lukin ala la ijo lili li ken seme? 


lukin la ijo lili li lon. ijo li tawa lon ma. 
sina ken pilin e ijo. sina ken lukin e ijo. 
sina ken sona e tawa ijo. sina lukin e ijo 
lili la ijo lili li awen ijo. 


lukin ala la nasa li kama. ale li lukin ala li 
11 

kulupu tu wan pi ma lili li lon insa pi 
telo suli suli. kulupu ma Mikonesija 
en kulupu ma Melanesija en kulupu 
ma Polinesija li lon. kulupu Melane- 
sija la, ma Papuwanijukini (Papua 
New Guinea) li lon. ma ale lon telo 
la, suli la, ma Papuwanijukini li nan- 
pa tu. kulupu Polinesija la, ma Nusi- 
lan li lon ma lete, ma Awawi li lon 
ma seli. 


kon en sewi la, kon pi tawa wawa 
mute li lon ma mute. ma la, sike suli 
pi tawa ma li lon. sike mani li jo e 
nimi “sike seli”. ni la, lupa suli Mali- 
jana (Mariana Trench) li lon. 


pilin ala e ijo la ijo li tawa kepeken ten- 
po ala, li ken tawa nasa! nasa la ijo lili 
li ken lon tomo tawa lukin, li ken weka 
tan tomo lon lukin ala. seme a? ijo suli li 
ken ala ni. lon la, ijo lili li ken. 


ken pi tawa nasa li tan ni: sina lukin ala 
la ijo li kama kon wawa. kon wawa la 
tawa mute en wawa mute Ii ken tawa 
ijo lili! sina lukin e ijo lili la ijo lili li ken 
wan taso: ona o awen sama. lukin ala la 
ken ale pi ijo lili li kama lon. ijo lili li kama 
kon wawa ala li kama ijo tan lukin! 


ni li sona nasa a. seme li lon a? ale li kon 
wawa anu seme? ala. taso, ijo ale li ken 
kon wawa tan ni: ona la ijo ante li lukin 
ala li pilin ala. 


sina wile sona e nasa pi kon wawa la o 


awen kute. mi pana e ijo sona! 


soweli li lon insa poki. sina ken ala lukin 
e soweli. poka soweli la poki pi kon moli 
li lon, li ken moli e soweli tan ni: ilo ante 
li lukin e ijo lili. ijo lili li pakala lili li pana 
ewawa lailo li sona eni, li open e poki 
moli. ijo lili li pana ala la poki li open ala. 
taso, pakala lili pi ijo lili li tan seme? ona 
li ken pakala lili tan tenpo. 


sina awen lon tenpo ken pi pakala lili. 
sina awen lukin ala e soweli. sina awen 
lukin ala e ijo lili. ilo taso li sona e paka- 
la. pakala lili li kama ala kama? soweli li 
moli ala moli? lon la, sina awen lukin ala 
la, ni tu li lon tenpo sama: soweli li moli 
li moli ala. ijo li pakala li pakala ala. lukin 
ala la, soweli en ijo en ilo li kon wawa. 
kon wawa li sona pi ijo ken! taso, sona 
ni li lon pi ma ale pi ijo ale. nasa la, sow- 
eli li ken kama moli li ken awen pona lon 
tenpo lukin taso. 


ijo lili pi ken pakala li pakala tan tenpo. 
taso, pakala ona li kon wawa kin. ijo 
li lon poka pi kon wawa la, ona li ken 
kama kon wawa sama. lon la, ijo ale li 
ken ni tan lukin ala tan pilin ala. 


suli la, suno li 
sijelo li sijelo ala 
lon tenpo sama. e 
taso, suno li ken ilo pera 

kon wawa sama 
ijo lili tan lukin 
ala. sina lukin e 
suno la suno li 
tawa lon nasin 
palisa tawa pini. 


MP 


sina lukin ala e suno la, ken ale suno 
li kama lon tan ni: suno li kama kon 
wawa! kon wawa la nasin tawa mute li 
ken. suno litawa lon nasin ale lon tenpo 
pi kon wawa. sina lukin e suno la, suno li 
tawa lon nasin wan taso. taso, sonani li 
tan seme? mi panae ijo sona sin. 


lupa tu li lon poki li palisa tawa lukin. 
suno li tawa insa lupa tu. pilin sina la 
suno li seme? ken la palisa suno tu li 
lon insa poki. taso, ante a! palisa suno 
li mute mute a! lon la, suno li kama kon 
wawa lon tenpo tawa, li kama suno lon 
pini. ni la sina ken lukin e ken ale suno. 


sina ken nilon tomo sina a! ojoe poki.o 
lupa palisa tu e selo poki. o pana e suno 
tawa lupa tu. o lukin e insa poki. sina 
lukin e suno nasa a: palisa tu li lon ala. 
palisa lili mute mute li lon! 


palisa mute mute li kama tan seme? 
kon wawa li tawa nasa. taso tawa nasa 
la ijo sama li lon. sina pana e kiwen tu 
tawa supa telo la telo li kama tawa pi 
sike mute mute. kon wawa li tawa lon 
nasin ken sama sike ni! 

kulupu esun 
Patakonija 
tan jan Alonola 


tenpo pini mute la, jan Ipon Kuwina 
(Yvon Chuinard) li open e kulupu esun 
Patakonija. tenpo pini la, jan Ipon Ku- 
wina li tawa sewi lon nena suli. ni la, ku- 
lupu esun Patakonija li pali e len tawa 
ni: jan li tawa sewi lon nena suli. 


tenpo sike pini mute la, nanpa wan la, 
kulupu esun Patakonija li pana e mani 
tawa kulupu pi pona ma. mani ale la, 
mani mute li lon ($89,000,000). kama 
la, ona li toki e ni: o esun ala e len sin, o 
pona e len pi sin ala! 


tenpo sike ni la, jan Ipon Kuwina li pana 
e kulupu esun ona tawa ma. seme a? 
lon a! tenpo ni la, kulupu pi pona ma pi 
esun ala li jo e kulupu esun Patakonija! 


MA 


tawa pi poki monsi pi ma 
Asija nanpa luka luka tu 
tu: ma Nepali 
tan jan Polo 


ma Nepali li ma pi suli mute ala. taso 
ona li jo e ijo mute pi tenpo pini e ma 
laso jelo epiku?. ona li jo e kulupu nena 
suli Imalaja e ma pi kama lon pi jan Sita- 
ta. jan Sitata li nimi pi jan Puta. namako 
la ma Nepali li jo e jan pi pona nanpa 
wan. jan ale li uta pona li pona mute. 
ma tomo lawa pi ma Nepali li ma tomo 


1 "epiku" li sama "pona mute" 

jan Ipon Kuwina li wile e ni: kulupu esun 
Patakonija li pana e mani mute tawa 
pona ma. ma li pilin ike tan ijo mute. 
ni la, mani tan kulupu esun Patakonija 
li pona mute tawa ma. tenpo sike wan 
la, kulupu li pana e mani mute mute 
($100,000,000). 


Katomantu. ona li musi li pona li lon 
meso? pi nasin tu ni: nasin pi kama suno 
en nasin pi suno pini. tenpo pini la ma 
tomo ni li ma pini pi nasin tawa pi jan lpi 
mute. jan Ipi ni li kama tan ma Mewika 
tan ma Elopa. tan ma Elopa la jan lpi 
mute li kama kepeken tomo tawa a! jan 
Ipi la walo kiwen li kepeken mani mute 
ike li musi ala. ma Nepali la nasin sewi 
tu li lon: nasin sewi Palata en nasin sewi 
Puta. taso nasin sewi Puta pi ma Nepali 
li nasin sewi Puta pi ma Sipe (Tibet). 


2 "meso" li pona ala, li ike ala, li 
lon insa ona 


mi awen lon ma Nepali lon tenpo esun 
wan taso, taso ni li tenpo wawa li tenpo 
namako tawa mi. mi awen lon ma tomo 
Katomantu lon tenpo suno tu tu li tawa 
ma tomo Lunpini kin. ma tomo ni li lon 
nasin seli pi ma Nepali lon poka pi ma 
Palata. kepeken tomo tawa kulupu la 
tan ma tomo Katomantu la jan li tawa 
lon tenpo suno wan ale tawa kama lon 
ma tomo Lunpini. tan ni la mi kepeken 
tenpo suno tu wan. mi kepeken tenpo 
suno nanpa wan tawa kama lon ma 
Lunpini. mi kepeken tenpo suno nan- 
pa tu tawa lukin e ma Lunpini tawa 
musi e ona. pini la mi kepeken tenpo 
suno nanpa tu wan tawa kama sin lon 
ma tomo Katomantu. ma tomo Lun- 
pini li lili mute, taso ona li suli mute 
kin tan ni: ona li ma pi kama lon pi jan 
Puta. mama pi jan Sitata (jan Maja) 
li tawa tomo pi mama ona tan tomo 
ona. tomo pi jan Maja li lon ma tomo 
Kapilawatu (Kapilavatthu). lon meso 
pi tawa ni la ona li kama mama lon ma 
kasi pi ma Lunpini. mi lukin e ma pi 
kama lon pi jan Puta. tenpo ni la tomo 
pi nasin sewi Maja Tewi (Maya Devi) li 
awen e ma ni. mi tawa insa, la mi pilin 


pona mute a. weka ala pi 
tomo Maja Tewi la tomo 
mute pi nasin sewi Puta 
li lon tan ma ale pi nasin 
sewi Puta. mi lukin e ona. 
ona li pona li musi mute. 


lon ma tomo Katoman- 
tu la mi lukin e ijo mute. 
taso tawa mi la ijo pi pona 
nanpa wan li nena suli tu 
pi nasin sewi Puta. ona 
li nena suli Sajanpuna 
(Swayanbhunath) li nena 
suli Potana (Bodnath). 
tan nena suli Sajanpuna la jan li ken 
lukin e ma tomo Katomantu ale tan 
sewi. nena suli Potana li pona li suli 
mute. lon sewi pi nena suli ni la oko luka 
tu wan li lon. oko tu li lukin tawa nasin 
lete. oko tu li lukin tawa nasin seli. oko 
tu li lukin tawa nasin pi kama suno. 
oko tu li lukin tawa nasin pi pini suno. 
mi sike noka e nena ni sama jan ante 
pi nasin sewi Puta. mi tawa ma tomo 
lili Patan kin lon poka pi ma tomo Ka- 
tomantu. ma tomo ni la ma leko? Tupan 
(Durban) li lon. lon ona la tomo mute 
pi tenpo pini li lon. lon ma ni la kipisi* 
pi mute lili pi sitelen tawa Jan Puta Lili 
li kama pali. ona li pona lukin mute a! 


tenpo esun wan li lili mute. tenpo kama 
la mi wile tawa nena Imalaja tawa ma 
tomo Pokala (Pokhara) kin. ma tomo ni 
li lon poka pi telo suli pona. lon telo ni 
la nena Imalaja li jasima?. mi wile lukin 
eonaa. 


"leko" li sama kiwen 

"kipisi" li ijo lili pi ijo suli 

ijo li "jasima" la, sina ken lukin 
eonatan sinpin ante 


UI SOO 

toki 


telo oko li ken 
ante e pilin 
tan jan Ke Tami 


toki ni li kepeken nimi pu ale. 


telo li kama tan oko loje tu pi jan wan, li 
sitelen sike suwi lon anpa sinpin. ona li 
wile tawa ma; taso ona li awen lon sije- 
lo, li pini lon len li weka. sona la, waso 
en kala en pipi en akesi en soweli ale li 
ken pana sama. taso pilin pi jan ni li suli 
la telo lukin li sin li wawa, li selo e ijo 
poka e tomo e noka e supa moku e pan 
e poki kiwen e monsi e luka e lawa e 
nena e kute e linja sewi kin. laso lete ni 
li lili e seli insa, li lape e ike toki, li open 
e ante, li esun e ko jaki e mu open: “a! 
aaaaaaa!!!” 


musi 


kala mi 
tan jan Alonola 


tenpo pimeja la, mi lon taso 

mi wile lukin tawa poki laso 
suli la, kala mi li tawa telo 

lon insa pi suno walo tan ilo 


kala mi li jo e kule mute 

tenpo ale la, ona li kute 
e pilin mi lon tenpo pimeja 

mi la, mi toki ala e apeja! 


tenpo lete la, suno li lon ala 
pilin en sijelo la, mi pakala 
taso tenpo ike li ike ala 
mi joe kalamia 


1 "apeja" li pilin ike tan ni: sina ike 


kon pi kule ala li tan uta li kalama 
utala lon telo li 
nanpa mute li 
tawa mun li pa- 
kala nasa e suno 
sewi. pimeja moli 
li kama namako e 
nasin tenpo. 


“mi pakala.” 


pona o kepeken alasa seme? mani anu 
unpa anu pu anu nimi ante li sama kili 
tan kasi pi lipu jelo moli. ”sina wile ala ni! 
sina wile mama e musi. sina wile olin e 
meli e mije e tonsi.” 


ona li jo e ilo palisa e sinpin tomo li pali 
e lupa. telo li kama weka. laso li kama 
walo. jan litawa lupa litawa nasin open li 
tawa kulupu. pona kama li wile e wawa, 
taso laso weka li kama ken e ni. 


pona monsuto! 
tan jan Kapesi Pake 

LIUN) 
GL 710 
DAS 


1  "monsuta" li ike, li wile pakala e jan 


sitelen esun 


o kute e kalama musi sin 
tan kulupu Pata Powe! 


patapowe.bandcamp. 
com/album/ 
nalanja-li-kule-pona 


musi mute 


seme li mi? 
tan jan Alonola 


mi kamatan sewi. 

mi pali enasin suli. 

taso seli la, mi kon. 
lete la, mi kiwen, lon! 


sina moku e mi la, 
mi lon poki lili. 
kala li tawa lon mi la, 
mi lon poki suli. 


kijetesantakalu 0! 
tan jan Ke Tami 


sina | 
J lon sewi 


kijetesantukalu o 


j a E J n e 
m | u w a n 
u | a m a | 


jan Osimanta 
tan jan Kapesi Pake 


mi sona e jan tan ma majuna!. 

ona li toki e ni tawa mi: 

“anoka kiwen sulitu li lon ma pi telo ala. 
sinpin pakala li lon poka ni. 

jan pali ona li lon e uta wawa lon ona a. 

sitelen ni li pana e 

a sona pi jan pini lon wawa pi ma walo. 

a sitelen kiwen ni li lete 

a nimi ni li lon lipu: 

“nimi mi li Osimanta! lawa suli li mi taso! 
o lukin wawa e pali a wawa mi! o ike 
mu! 


ijo ala lon poka ona li awen. 
ko jelo lili li lon poka pi pakala kulupu 
li tawa ale lon ma len.” 


1 "majuna" li sama "sin ala" 


a t a alasa nimi: ma 

a w i Apika 

a OL A tan jan Sonatan 

n p o @alasaenimi pi ma Api- 


ka! ona li lon nasin supa 
s i t samani: “”li lon nasin 

| sinpin sama ni: “|”. nimi 

' P 2 mani li lon poki nimi: 

i t e Ankola/Eliteja / Isijopija 
Kamelun / Kana / Kanpija 
Kapon / Kenja / Kilipasi 

| o n Kine/Kinejekatolija 
Kinepisa / Komo / Konko 
Kosiwa / Lapewija 

t a p Lesoto/ Libija / Luwanta 
Malakasi / Malawi / Mali 
Malipe / Masu / Mosanpi 
e e n Mowisi/Mulitanija 


jan pi pali toki 


jan pi pali sitelen 


jan lawa 


jan pilipu lukin 


jan pali ante 


jan Alonola 

jan Jakopo 

jan Kapesi Pake 
jan Kekan San 
jan Ke Tami 

jan Polo 

jan Sonatan 


jan Alonola 
jan Ke Tami 
jan Tenten 


jan Eli 
jan Sonatan 


jan Alonola 

jan Eli 

jan Kapesi Pake 
jan Simo 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 

FAO 


Hello! Welcome to toki pona. Maybe you're new and want to know more about 
this unknown language. Great! This page will answer your guestions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can I use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Menrrise courses. 

A very popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 


9" 772752 


63006 

